**Erfaren hotelldirektør til Scandic Stavanger City**

**Scandic har ansatt Odd Petter Meinseth som hotelldirektør for nye Scandic Stavanger City som åpner i mai 2014.**

Meinseth er allerede en kjent profil i Stavanger og kommer fra stillingen som direktør for Clarion Collection Skagen Brygge. Han har også vært direktør ved åpningen av Quality Hotell Ulstein, daglig leder av restaurant Bølgen & Moi i Stavanger og vært drifts- og F&B-ansvarlig ved åpningen av Clarion Hotell Stavanger. Han har også tidlig i sin karriere jobbet for Scandic, da ved hotellet på Hamar.

–Vi har vært på jakt etter en person som har både erfaring og det engasjementet som trengs for å åpne et nytt hotell, og Odd Petter var den beste kandidaten. Satsingen vår i Stavanger er viktig for oss, og nå ligger det videre arbeidet frem mot åpningen i de beste hender, sier administrerende direktør Svein Arild Steen-Mevold i Scandic Norge.

Det nye hotellet er under oppførelse i Verksgata, sentralt i Stavanger sentrum med gangavstand til havnen og shopping. Hotellet vil ha 226 komfortable og moderne hotellrom, og kurs- og konferansemuligheter for opptil 300 personer. Etter planen skal det åpnes i mai neste år.

–Det er alltid spesielt å forberede åpningen av et nytt hotell, og en utfordring jeg rett og slett ikke kunne si nei til. Jeg gleder meg til å lede arbeidet ved et fulldriftshotell med restaurant, bar og konferanselokaliteter midt i Stavanger sentrum, sier den nyansatte direktøren.

Odd Petter Meinseth starter i stillingen 1. september.

**Om Scandic Norge**
Scandic Norge har de siste årene åpnet en rekke nye hoteller blant annet i Stavanger, på Fornebu, Vulkan i Oslo og helt nylig i Kristiansand. Til neste år åpner i tillegg kjeden Nordens største kongressanlegg på Lerkendal i Trondheim i tillegg til Scandic Stavanger City. Scandic Norge har nå totalt 20 hoteller her i landet og har en videre vekststrategi.

**For mer informasjon, vennligst kontakt:**

Svein Arild Steen-Mevold, CVP Norway, 951 79 390

Wendel Holdener, District Director, 930 41 090